4. ΒΑΣΙΛΙΚΟΝ ΔΙΑΤΑΓΜΑ της 9/10 Οκτ. 1887 (ΦΕΚ Α΄ 279) Περί εκτελέσεως του από 28 Μαΐου 1887 ΑΦΛΕ΄ νόμου «περί των εν τω Βοσπόρω και Ίστρω ελληνικών ρυμουλκών πλοίων και ποταμοπλοίων». Άρθρ.1.-Τα των ειρημένων ρυμουλκών και ποταμοπλοίων βιβλία ναυτοδανείων, καταρτιζόμενα επιμελεία του υπουργείου των Εξωτερικών, θέλουσι περιέχει έκαστον εν όλω σελίδας διακοσίας. Εν ταις δύο πρώταις σελίσι καταχωρίζεται έντυπον το κείμενον του ΑΦΛΕ΄ Νόμου. Εν δε τη τρίτη σελίδι εγγράφονται: 1)ο αύξων αριθμός των παρ’ εκάστης των προξενικών Αρχών Κωνσταντινουπόλεως, Βραΐλας, και Γαλαζίου χορηγουμένων πρωτοτύπων βιβλίων ναυτοδανείων˙ 2)τα χαρακτηριστικά του πλοίου εις ο χορηγείται έκαστον τοιούτον βιβλίον, ήτοι το όνομα και το είδος του πλοίου, η χωρητικότης και η ηλικία αυτού, ο αριθμός του νηολογίου υφ’ ον είναι εγγεγραμμένον το πλοίον, τα ονόματα των ιδιοκτητών και η εκάστω τούτων ανήκουσα μερίς˙ 3)αμέσως κατωτέρω της αυτής σελίδος ή και εις την αμέσως επομένην τετάρτην σελίδα, συμπληρωθείσης τυχόν της τρίτης, η εις τον μη ιδιοκτήτην πλοίαρχον χορηγητέα άδεια προς το ναυτοδανείζεσθαι ή η ρητή μνεία ότι ο πλοίαρχος δεν κέκτηται τοιαύτην άδειαν. Εις δε τας επομένας σελίδας καταχωρίζονται κατά χρονολογικήν τάξιν: 1)τα ναυτικά δάνεια, περί ων ορίζει το άρθρ. 6 του Νόμου˙ 2)αι εξοφλήσεις των δανείων τούτων ή η εξάλειψις του προνομίου εγγεγραμμένου δανείου, κατά τους όρους του άρθρ. 16 του Νόμου˙ 3)αι μεταβολαί της ιδιοκτησίας των πλοίων και αι προς τον μη ιδιοκτήτην πλοίαρχον χορηγούμεναι άδειαι προς το ναυτοδανείζεσθαι, είτε παρά των ιδιοκτητών, είτε παρά της προξενικής Αρχής, κατά τα εν τοις άρθρ. 7 και 8 του Νόμου οριζόμενα. Άρθρ.2.-Παρά του υπουργείου των Εξωτερικών εφοδιάζονται με ανάλογον αριθμόν βιβλίων ναυτοδανείων εκάστη των εν Κωνσταντινουπόλει, Βραΐλα, και Γαλαζίω προξενικών Αρχών, δια τα εις την δικαιοδοσίαν αυτών υπαγόμενα πλοία. Υπάγονται δε εις την δικαιοδοσίαν εκάστης των προξενικών τούτων Αρχών τα εις τα νηϊολόγια αυτών εγγεγραμμένα πλοία. Οι προϊστάμενοι των αυτών προξενικών Αρχών αριθμούσι και μονογραφούσιν εκάστου πλοίου το βιβλίον των ναυτοδανείων και εγγράφουσι συγχρόνως εν τη πρώτη αυτού στήλη τα χαρακτηριστικά του πλοίου και λοιπά, ως ορίζει το ανωτέρω 1ον άρθρον. Συγχρόνως άπαντα τα φύλλα του  βιβλίου  συρράπτονται Σελ. 749 19.Λ.β.4 Ποταμόπλοια δια κλωστής, ης τα άκρα, ενούμενα εν τη πρώτη του βιβλίου σελίδι, σφραγίζονται δι’ ισπανικού κηρού με την σφραγίδα του προξενείου επί τεμαχίου χάρτου, χωρίς να προσκολληθώσιν επί του βιβλίου. Άρθρ.3.-Τα εν Βοσπόρω και Προποντίδι εργαζόμενα πλοία εγγράφονται εις το ειδικόν νηολόγιον του γενικού προξενείου Κωνσταντινουπόλεως. Τα δε εν Ίστρω και Προύθω ποταμόπλοια εγγράφονται εις το ειδικόν νηολόγιον είτε του προξενείου Βραΐλας είτε του προξενείου Γαλαζίου, κατά την θέλησιν των ιδιοκτητών αυτών. Άπαξ δ’ εγγραφέντα τα πλοία ταύτα εις το έτερον των νηολογίων και εφοδιασθέντα με βιβλίον ναυτοδανείων, δεν δύναται να μεταγραφώσιν εις το νηολόγιον της ετέρας προξενικής Αρχής. Δεν επιτρέπεται ωσαύτως η αλλαγή του ονόματος του άπαξ δοθέντος εις τα ρυμουλκά και τα ποταμόπλοια εν γένει. Άρθρ.4.-Εκάστη των εν Κωνσταντινουπόλει, Βραΐλα, και Γαλαζίω προξενικών Αρχών τηρεί ειδικόν ευρετήριον, εις ο καταχωρίζονται κατ’ αύξοντα αριθμόν και κατά χρονολογικήν τάξιν τα χορηγούμενα παρ’ αυτών βιβλία ναυτοδανείων. Εκάστου δε των χορηγουμένων βιβλίων ναυτοδανείων τηρείται εν τοις αρχείοις του προξενείου εν όμοιον, ως μητρώον, εις ο καταχωρίζονται, άμα μεν τη χορηγία του βιβλίου ναυτοδανείων, αι εγγραφαί αι εις το βιβλίον τούτο γενόμεναι, κατόπιν δε αι εγγραφαί περί ων ορίζουσι τα άρθρ. 11, 15 και 16 του νόμου. Τα μητρώα βιβλίων ναυτοδανείων λαμβάνονται εκ των παρά του υπουργείου των Εξωτερικών πεμπομένων εις τα ειρημένας προξενικάς Αρχάς βιβλίων. Άρθρ.5.-Το κεκανονισμένον τέλος του βιβλίου, λογιζόμενον απλούν δια τε το βιβλίον ναυτοδανείων και το μητρώον αυτού, εισπράττεται ως και τα λοιπά προξενικά τέλη. Υποβάλλεται δε κατά τριμηνίαν λογαριασμός των δαπανωμένων βιβλίων προς το υπουργείον των Εξωτερικών. Άρθρ.6.-Απολεσθέντος του χορηγηθέντος εις πλοίον τι βιβλίου ναυτοδανείων, χορηγείται παρά της οικείας προξενικής Αρχής επί τη αιτήσει του πλοιάρχου ή του ιδιοκτήτου του πλοίου, δίδοντος ενώπιον του προξενείου ένορκον κατάθεσιν περί της απωλείας, αντίγραφον του απολεσθέντος, εξαγόμενον εκ του μητρώου του απολεσθέντος βιβλίου. Εν τω αντιγράφω τούτω καταχωρίζονται πάντα τα συνωμολογημένα και μη εξωφλημένα ναυτοδάνεια και αι λοιπαί εγγραφαί, περί ων ορίζει το ανωτέρω 1ον άρθρον. Σελ. 750 Εν τη τρίτη σελίδι του αντιγράφου βιβλίου ναυτοδανείων, μετά την εγγραφήν των χαρακτηριστικών του πλοίου, σημειούνται ταύτα: «αντίγραφον το απολεσθέντος πρωτοτύπου, εκδοθέν τη αιτήσει του πλοιάρχου (ή του ιδιοκτήτου), καταχωρισθείση υπό τον αριθμόν (δείνα) του πρωτοκόλλου των εισερχομένων». Η σημείωσις αύτη χρονολογείται και προσυπογράφεται υπό του αρμοδίου προξένου. Άρθρ.7.-Εκποιουμένου δια δικαστικού πλειστηριασμού του πλοίου, χορηγείται αυτώ νέον βιβλίον ναυτοδανείων, μετά την κατακύρωσίν του εις τον νέον ιδιοκτήτην. 